b48 DE AUGMENTIS SCTENTIARUM 



quae recepta est. Neque tarn en ambigimus (si cui placet ha" 

 arte ad ostentation em abuti) quin possint praestari per earn non- 

 nulla mirabilia et portentosa ; sed nihilominus res quasi sterilis 

 est (eo quo adhibetur modo) ad usus humanos. At illud inte- 

 rim ei non imputamus, quod naturalem memoriam destruat et 

 super-oneret (ut vulgo objicitur) ; sed quod non dextre instituta 

 sit ad auxilia memorise commodanda in negotiis et rebus seriis. 

 Nos vero hoc habemus (fortasse ex genere vitae nostro politicae) 

 ut quae artem jactant, usum non praebent, parvi faciamus. Nam 

 ingentem numerum nominum aut verborum semel recitatorum 

 eodem ordine statim repetere ; aut versus complures de quovis 

 argumento extempore conficere ; aut quidquid occurrit satirica 

 aliqua similitudine perstringere ; aut seria quaeque in jocum 

 vertere ; aut contradiction e et cavillatione quidvis eludere ; et 

 similia ; (quorum in facultatibus animi baud exigua est copia, 

 quaeque ingenio et exercitatione ad miraculum usque extolli 

 possunt ;) haec certe omnia et his similia nos non majoris faci- 

 mus quam funambulorum et mimorum agilitates et ludicra. 

 Etenim eadem ferme res sunt ; cum haec corporis, ilia animi 

 viribus abutantur ; et admirationis forsitan aliquid habeant, 

 dignitatis parum. 1 



Ars autem Memoriae duplici nititur intentione ; Praenotione, 

 et Emblemate. Praenotionem vocamus abscissionem quandam 

 investigationis infinitae. Cum enim quis aliquid revocare in 

 memoriam conatur; si nullam Praenotionem habeat aut per- 

 ceptionem ejus quod quaerit, quaerit certe et molitur, et hac iliac 

 discurrit tanquam in infinito. Quod si certam aliquam Praeno- 

 tionem habeat, statim abscinditur infinitum, et fit discursus 

 Memoriae magis in vicino, ut venatio damae intra septa. 2 Ita- 

 que et ordo manifesto juvat Memoriam. Subest enim Praenotio, 

 id quod quaeritur tale esse debere ut conveniat cum ordine. 

 Similiter carmina facilius discuntur memoriter quam prosa. Si 

 enim haeretur in aliquo verbo, subest Prasnotio, tale debere esse 



1 Of the art of memory Agrippa remarks : " Solent enim in gymnasiis plerunque 

 hujus artis professione nebulones quidam scholaribus imponere ac rei novitate pecu- 

 niolam ab incautis emungere : turpe et impudentis est multarum rerum lectionem in- 

 star mercimoniorum ante fores explicare, cum interim vacua domus sit" De Incert. 

 et Vanit. Scient. c. 10. 



The illustration at the end of this passage may have suggested that which Bacon 

 employs in speaking of the method of Raymond Lully, vide infra, p. 669. 



In Selden's Table-talk he is made to affirm that, whatever may be said of great 

 memories, no man will trust his memory when writing what is to be given to the 

 world. [See Table-talk, under title " Minister Divine."] 



* Compare Nov. Org. ii. 26. 



